Държавен вестник, бр. 50, 2025 г., стр. 13

БРОЙ  50	
Д Ъ Р Ж А В Е Н  В Е С Т Н И К 	
СТР.  13   
2. с компетентния орган на приемащата 
държава членка, когато Република България 
е държава членка по произход;
3. с компетентния орган на държавата 
членка, в която е отпуснат кредитът, когато 
е различна от Република България и приема­
щата държава членка, когато е приложимо.
(2) Обменът на информация и сътрудни­
чеството с компетентните органи по ал. 1 се 
осъществяват чрез Българската народна банка.
(3) При предоставяне на информация по 
ал. 1 Българската народна банка може да 
посочи, че информацията може да бъде опо­
вестена само след нейното изрично съгласие.
(4) Когато Българската народна банка 
получи информация от определен от друга 
държава членка компетентен орган, тя може 
да бъде използвана само за целите, за които 
другият компетентен орган е дал съгласие.
(5) Българската народна банка може да 
предоставя получената по ал. 4 информация 
на Комисията за защита на потребителите. 
Българската народна банка и Комисията за 
защита на потребителите могат да предос­
тавят тази информация на други органи и 
лица със съгласието на компетентните орга­
ни, които са я предоставили, и за целите, за 
които е дадено съгласието. Това ограничение 
не се прилага в случаите по чл. 40, ал. 5, за 
което Българската народна банка уведомява 
съответния компетентен орган, предоставил 
информацията.
Взаимодействие с компетентен орган
Чл. 26. (1) Българската народна банка и 
Комисията за защита на потребителите могат 
да поискат съдействие от компетентния орган 
на приемащата държава членка за извършване 
на проверка на място в приемаща държава 
членка на лице, обслужващо кредити, полу­
чило лиценз по чл. 9, негов клон или негов 
външен изпълнител. Проверката се извършва 
от компетентния орган на приемащата дър­
жава членка в сътрудничество с Българската 
народна банка, съответно с Комисията за 
защита на потребителите, съгласно законо­
дателството на приемащата държава членка.
(2) Когато компетентен орган на приемаща 
държава членка уведоми Българската народна 
банка, че лице по ал. 1 не спазва законода­
телството на приемащата държава членка 
за извършване на дейност по обслужване на 
вземания и приложи доказателства за извър­
шените нарушения, Българската народна банка 
и Комисията за защита на потребителите 
предприемат подходящи мерки по отношение 
на това лице.
(3) Предприетите по ал. 2 мерки не въз­
препятстват правомощията на компетентния 
орган на приемащата държава членка за осъ­
ществяване на надзор, извършване на провер­
ки, когато е приложимо, както и за налагане 
на санкции по отношение на лице по ал. 1, 
съгласно законодателството на приемащата 
държава членка. 
(4) В срок два месеца от получаване на 
уведомлението по ал. 2 Българската народна 
банка изпраща обобщена информация относно 
административни или други процедури, от­
крити във връзка с предоставените по ал. 2 
доказателства, за наложените административ­
ни наказания и приложените принудителни 
административни мерки спрямо лице по ал. 1 
или изпраща мотивирано решение, в случай 
че не са предприети такива.
Оказване на съдействие на компетентен 
орган
Чл. 27. (1) Българската народна банка 
и Комисията за защита на потребителите 
оказват съдействие на компетентния орган на 
държавата членка по произход при извършване 
на проверка на място на лице по чл. 21, на 
негов клон или на негов външен изпълнител 
в съответствие с българското законодателство. 
(2) При искане на съдействие от компе­
тентен орган на държава членка по произход 
Българската народна банка и Комисията за 
защита на потребителите определят необхо­
димите мерки, които да бъдат предприети 
във всеки отделен случай.
(3) При извършена проверка на място от 
името на компетентен орган на държава членка 
по произход Българската народна банка уве­
домява своевременно компетентния орган на 
държавата членка по произход за резултатите 
от проверката.
(4) Българската народна банка и Коми­
сията за защита на потребителите могат по 
своя инициатива да извършват проверки по 
отношение на дейностите по обслужване на 
вземания, извършвани на територията на 
Република България от лице по ал. 1. 
(5) В случаите по ал. 4 Българската народна 
банка предоставя своевременно на компетент­
ния орган на държава членка по произход 
резултатите от извършената проверка.
(6) Когато Българската народна банка 
или Комисията за защита на потребителите 
установят, че лице по ал. 1 е нарушило този 
закон, Закона за защита на потребителите, 
Закона за потребителския кредит или За­
кона за кредитите за недвижими имоти на 
потребители или актовете по прилагането 
им, Българската народна банка уведомява 
компетентния орган на държавата членка по 
произход за установеното нарушение, като 
прилага доказателства за извършеното нару­
шение. Заедно с уведомяването Българската 
народна банка отправя и мотивирано искане 
към компетентния орган на държавата членка 
по произход за предприемането на подходящи 
мерки.
(7) Мерките по ал. 6 не възпрепятстват 
правомощията на Българската народна банка 
и на Комисията за защита на потребителите